gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8533, del 23-04-2019 (2019/4081)

RESOLUCIÓ 5/IX, de 10 d'abril de 2019, de la Diputació Permanent, sobre la validació del Decret llei 2/2019, de 22 de febrer, del Consell, pel qual es modifica la disposició transitòria tretzena de la Llei 17/2017, de 13 de desembre, de coordinació de policies locals de la Comunitat Valenciana, aprovada per la Diputació Permanent en la sessió del 10 d'abril de 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2019/04/10/(1)/dof/vci/html**

### Dades del document

Número de DOGV
:   8533

Data del DOGV
:   23-04-2019

Secció del DOGV
:   I. DISPOSICIONS GENERALS

Número del document
:   2019/4081


Data del document
:   10-04-2019

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * policia
    * legislació

RESOLUCIÓ 5/IX, de 10 d'abril de 2019, de la Diputació Permanent, sobre la validació del Decret llei 2/2019, de 22 de febrer, del Consell, pel qual es modifica la disposició transitòria tretzena de la Llei 17/2017, de 13 de desembre, de coordinació de policies locals de la Comunitat Valenciana, aprovada per la Diputació Permanent en la sessió del 10 d'abril de 2019. [2019/4081]  
  
Diputació Permanent  
La Diputació Permanent, en la reunió realitzada el dia 10 d'abril de 2019, una vegada debatut, d'acord amb l'article 137 de l'RCV, el Decret llei 2/2019, de 22 de febrer, del Consell, pel qual es modifica la disposició transitòria tretzena de la Llei 17/2017, de 13 de desembre, de coordinació de policies locals de la Comunitat Valenciana, ha adoptat la resolució següent, que, d'acord amb l'article 137.3.5è. de l'RCV, també ha de ser publicada en el Diari Oficial de la Generalitat Valenciana.  
  
  
Resolució  
La Diputació Permanent, d'acord amb el que estableixen els articles 44.4 de l'Estatut d'Autonomia de la Comunitat Valenciana, 18.d) i 58 de la Llei 5/1983, de 30 de desembre, del Consell, i l'article 137 de l'RCV, ha acordat validar el Decret llei 2/2019, de 22 de febrer, del Consell, pel qual es modifica la disposició transitòria tretzena de la Llei 17/2017, de 13 de desembre, de coordinació de policies locals de la Comunitat Valenciana.  
  
Palau de les Corts Valencianes  
València, 10 d'abril de 2019.- El president: Enric Morera i Català. El secretari primer: Emilio Argüeso Torres.


Còpia Permalink ELI
Diari Oficial de la Generalitat Valenciana


Sumari del DOGV 8704, del 24-12-2019 (2019/12182)

ACORD de 20 de desembre de 2019, del Consell, d'autorització de l'expedient de rescabalament 73/2019 per obligacions contretes en 2015.
---------------------------------------------------------------------------------------------------------------------------------------

### Dades del document

Número de DOGV
:   8704

Data del DOGV
:   24-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12532


Data del document
:   20-12-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de desembre de 2019, del Consell, d'autorització de l'expedient de rescabalament 73/2019 per obligacions contretes en 2015. [2019/12411]  
D'acord amb els articles 39.5 i 106.3, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 20 de desembre de 2019,  
  
  
ACORDA  
  
Primer  
Autoritzar l'aprovació per la persona titular de la Conselleria d'Hisenda i Model Econòmic de l'expedient de rescabalament 73/2019 pel subministrament d'energia elèctrica de l'edifici Amadeu de Savoia, 2, de València, en abril de 2015 per import de 6.248,05 - (IVA inclòs).  
  
  
Segon  
Autoritzar la imputació al pressupost de 2019 de les obligacions econòmiques contretes en 2015 per import de 6.248,05 ?.  
  
València, 20 de desembre de 2019  
  
La consellera secretària del Consell,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8639, del 20-09-2019 (2019/8811)

RESOLUCIÓ de 6 de setembre de 2019, de la Universitat d'Alacant, per la qual es nomena Concepción Suárez Llorca professora titular d'universitat en l'àrea de coneixement de Psicologia Evolutiva i de l'Educació.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8639

Data del DOGV
:   20-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8811


Data del document
:   06-09-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 6 de setembre de 2019, de la Universitat d'Alacant, per la qual es nomena Concepción Suárez Llorca professora titular d'universitat en l'àrea de coneixement de Psicologia Evolutiva i de l'Educació. [2019/8811]  
De conformitat amb la proposta elevada per la comissió nomenada per a jutjar la plaça de professor/a titular d'universitat (DF02902), convocada per la Resolució de 30 d'abril de 2019 (BOE 11.05.2019), de l'àrea de coneixement de Psicologia Evolutiva i de l'Educació, Departament de Psicologia Evolutiva i Didàctica, i presentada per la persona interessada la documentació a què fa referència la base novena de la convocatòria;  
Aquest rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, ha resolt nomenar Concepción Suárez Llorca professora titular d'universitat de l'àrea de coneixement de Psicologia Evolutiva i de l'Educació, adscrita al Departament de Psicologia Evolutiva i Didàctica.  
  
Contra aquesta resolució, que esgota la via administrativa, la persona interessada pot interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptats a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa; potestativament, podran interposar un recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 6 de setembre de 2019.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8697, del 13-12-2019 (2019/9942)

Notificació de la sentència dictada en el procediment ordinari número 214/2017.
-------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9942


Organisme emissor
:   Jutjat de Primera Instància i Instrucció Número 4 de Vinaròs

Tipus de document
:   Edicte

Notificació de la sentència dictada en el procediment ordinari número 214/2017. [2019/9942]  
Esther Degayon Rider, lletrada de l'Administració de justícia del Jutjat de Primera Instància i Instrucció número 4 de Vinaròs, mitjançant aquest edicte, faig saber que, en aquest jutjat, se segueixen les actuacions ja indicades, promogudes per Star Renting, SA, contra Tabicarlo, SL, Julio César García Alcañiz i Abrahan García Alcañiz, en què s'ha dictat resolució que no ha pogut notificar-se al codemandat, Abrahan García Alcañiz, atés que se'n desconeix el parador, i el contingut íntegre de la qual es troba a la seua disposició en la Secretaria d'aquest òrgan jurisdiccional.  
  
I, perquè valga de notificació, en deguda forma, al codemandat mencionat, de la interlocutòria de data 14 d'octubre de 2019 de rectificació d'error material de la sentència dictada en aquest procediment, expedisc aquest edicte.  
  
Vinaròs, 16 d'octubre de 2019.- La lletrada de l'Administració de justícia: Esther Degayon Rider.
Diari Oficial de la Generalitat Valenciana


Sumari del DOGV 8637, del 18-09-2019 (2019/8769)

RESOLUCIÓ de 16 de setembre de 2019, del vicepresident segon del Consell i conseller d'Habitatge i Arquitectura Bioclimàtica, per la qual es nomena Paco Quiles Tudón personal eventual.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8637

Data del DOGV
:   18-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8769


Data del document
:   16-09-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 16 de setembre de 2019, del vicepresident segon del Consell i conseller d'Habitatge i Arquitectura Bioclimàtica, per la qual es nomena Paco Quiles Tudón personal eventual. [2019/8769]  
De conformitat amb el que s'estableix en l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14.07.2010), així com en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015) i correcció d'errades (DOGV 7662, 20.11.2015), resolc:  
  
Únic  
Nomenar Paco Quiles Tudón assessor d'assumptes generals de membres del Consell, amb unes retribucions corresponents a categoria C2 (lloc 33658).  
Aquesta resolució produeix els seus efectes des del dia 16 de setembre de 2019.  
  
València, 16 de setembre de 2019.- El vicepresident segon del Consell i conseller d'Habitatge i Arquitectura Bioclimàtica: Rubén Martínez Dalmau.
Diari Oficial de la Generalitat Valenciana


Sumari del DOGV 8677, del 14-11-2019 (2019/8714)

Notificació de la sentència dictada en el judici verbal número 362/2017.
------------------------------------------------------------------------

### Dades del document

Número de DOGV
:   8677

Data del DOGV
:   14-11-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8714


Organisme emissor
:   Jutjat de Primera Instància i Instrucció Número 6 de Paterna

Tipus de document
:   Edicte

Notificació de la sentència dictada en el judici verbal número 362/2017. [2019/8714]  
De: Blas Montoro Rubio.  
Procurador: Manuel Ángel Hernández Sanchis.  
Contra: Armando Méndez Pérez.  
  
En aquest procediment de judici verbal número 362/17 seguit a instàncies de Blas Montoro Rubio contra Armando Méndez Pérez s'ha dictat sentència, l'encapçalament i dispositiva de la qual són del tenor següent:  
  
«Sentència número 123/2019  
Paterna, 19 de juliol de 2019  
Juan Luis de la Rúa Navarro, magistrat jutge del Jutjat de Primera Instància i Instrucció número 6 dels de Paterna i el seu partit, he vist aquestes actuacions de judici verbal número 362/17, seguides a instàncies de Blas Montoro Rubio, representat pel procurador Manuel Hernández Sanchis, contra Armando Méndez Pérez, en situació de rebel·lia processal, i és procedent dictar aquesta resolució en atenció als següents  
  
Dispositiva  
Estime substancialment la demanda promoguda per Blas Montoro Rubio, representat pel procurador Manuel Hernández Sanchis, contra Armando Méndez Pérez, i condemne el referit demandat al fet que pague a favor de la part actora la suma de 3.484,39 euros, tot això més els interessos legals de l'article 576 Llei d'enjudiciament civil.  
  
Tot això amb expressa imposició a costes processals al demandat.  
  
Notifiqueu aquesta resolució a les parts en la forma legalment assenyalada i poseu en el seu coneixement que en contra es pot interposar recurs d'apel·lació per a resoldre per l'Audiència Provincial de València, el qual s'interposarà davant d'aquest jutjat en el termini de vint dies següents a la seua notificació, seguint els tràmits establits en els articles 458 i següents de la vigent Llei d'enjudiciament civil.  
  
Porteu l'original al llibre de sentències i expediu-ne testimoniatge per a incorporar-lo a les actuacions.  
Així, aquesta és la meua sentència, que pronuncie, mane i signe.»  
  
Atés que el demandat, Armando Méndez Pérez, es troba en parador ignorat, s'expedeix aquest edicte perquè li servisca de notificació de forma deguda.  
  
Paterna, 9 de setembre de 2019.- La lletrada de l'Administració de justícia: Mónica Amparo Ballester Sánchez.
Diari Oficial de la Generalitat Valenciana


Sumari del DOGV 8541, del 06-05-2019 (2019/4436)

ACORD de 26 d'abril de 2019, del Consell, d'autorització de l'expedient de rescabalament 3-14/1126CPV per obligacions contretes en 2018.
----------------------------------------------------------------------------------------------------------------------------------------

### Dades del document

Número de DOGV
:   8541

Data del DOGV
:   06-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4436


Data del document
:   26-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Descriptors 

:   * Conselleria d'Educació, Investigació, Cultura i Esport

ACORD de 26 d'abril de 2019, del Consell, d'autorització de l'expedient de rescabalament 3-14/2053NBS per obligacions contretes en 2018. [2019/4436]  
D'acord amb els articles 39.5 i 106.3, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Educació, Investigació, Cultura i Esport, el Consell, amb la deliberació prèvia, en la reunió de 26 d'abril de 2019,  
  
ACORDA  
  
Primer  
Autoritzar l'aprovació per la persona titular de la Conselleria d'Educació, Investigació, Cultura i Esport de l'expedient de rescabalament 3-14/2413BHT, per la despesa ocasionada pel servei de manteniment integral del Monestir de Sant Miquel dels Reis, entre l'1 d'abril el 22 de novembre de 2018, per import de 180.377,68 - (IVA inclòs).  
  
  
Segon  
Autoritzar la imputació al pressupost de 2019 de les obligacions econòmiques contretes en 2018 per import de 180.377,68 ?.  
  
València, 26 d'abril de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8546, del 13-05-2019 (2019/4713)

Extracte de la Resolució de 24 d'abril de 2019, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a l'any 2019 les ajudes a la gestió sanitària i de benestar animal en l'aqüicultura de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8546

Data del DOGV
:   13-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4713


Data del document
:   24-04-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 24 d'abril de 2019, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a l'any 2019 les ajudes a la gestió sanitària i de benestar animal en l'aqüicultura de la Comunitat Valenciana. [2019/4713]  
BDNS (identif.): 453700.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Seran beneficiaris d'aquestes ajudes les empreses aqüícoles, podent sol·licitar-se a través de les Agrupacions de Defensa Sanitària ramaderes, d'ara endavant ADSG, oficialment reconegudes per l'òrgan competent en matèria de ramaderia i integrades per explotacions aqüícoles inscrites en el Registre Nacional d'Agrupacions de Defensa Sanitària Ramaderes.  
  
Segon. Objecte  
Convocar per a l'exercici 2019 les ajudes destinades a fomentar la salut i el benestar dels animals en les instal·lacions d'aqüicultura.  
  
Tercer. Bases reguladores  
Ordre 2/2017, de 13 de gener, de la Conselleria d'Agricultura, Medi Ambient, Canvi Climàtic i Desenvolupament Rural, per la cual s'aproven les bases de les ajudes a la gestió sanitària i de benestar animal en l'aqüicultura de la Comunitat Valenciana.  
  
Quart. Quantia  
25.000 €  
  
Cinqué. Termini de presentació de sol·licituds  
El termini de presentació serà de trenta dies, a comptar des de l'endemà de la publicació en el Diari Oficial de la Generalitat Valenciana.  
  
  
València, 24 d'abril de 2019.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.
Diari Oficial de la Generalitat Valenciana


Sumari del DOGV 8660, del 21-10-2019 (2019/9433)

Convocatòria i bases per a la cobertura de dues places d'agent de policia local en el marc d'un procés de consolidació temporal.
--------------------------------------------------------------------------------------------------------------------------------

### Dades del document

Número de DOGV
:   8660

Data del DOGV
:   21-10-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/9433


Data del document
:   03-10-2019

Organisme emissor
:   Ajuntament d'Almoines

Tipus de document
:   Anunci

Descriptors 

:   * Almoines
    * concurs administratiu

Convocatòria i bases per a la cobertura de dues places d'agent de policia local en el marc d'un procés de consolidació temporal. [2019/9433]  
Mitjançant la Resolució 301, de 18 de setembre de 2019, l'alcalde ha acordat convocar el procés selectiu per a la cobertura de dues places d'agent de policia local, vacants en la plantilla del cos de policia local d'Almoines, mitjançant el sistema de concurs oposició, en el marc d'un procés de consolidació d'ocupació temporal. El text íntegre de les bases que regiran aquesta convocatòria s'ha publicat en el Butlletí Oficial de la Província de València núm. 190, de data 2 d'octubre de 2019, així com al tauler d'anuncis de la seu electrònica de l'Ajuntament d'Almoines i en la pàgina web d'aquest, aquesta última publicació a efectes merament informatius. Les resolucions d'aprovació de les llistes de persones admeses i excloses, i data, hora i lloc de celebració del primer exercici de la fase d'oposició es publicaran en el Butlletí Oficial de la Província de València. Així mateix, la resta de publicacions es realitzaran al tauler d'anuncis de la seu electrònica de l'Ajuntament d'Almoines, així com en la pàgina web d'aquest, aquesta última publicació a efectes merament informatius.  
D'acord amb el que s'estableix en la base cinquena, el termini de presentació de sol·licituds serà de vint dies hàbils, comptadors des de l'endemà de l'anunci de la convocatòria en el Diari Oficial de la Generalitat Valenciana. Si l'últim dia és dissabte, diumenge o festiu, es prorrogarà al primer dia hàbil següent.  
  
Almoines 3 d'octubre de 2019.- L'alcalde: Juan Cardona.
Diari Oficial de la Generalitat Valenciana


Sumari del DOGV 8469, del 22-01-2019 (2019/174)

Informació pública de la versió inicial de la modificació número 26 del Pla general d'ordenació urbana per a la regulació dels paràmetres urbanístics que afecten les parcel·les d'ús d'equipament docent, així com de l'avaluació ambiental territorial.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8469

Data del DOGV
:   22-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/174


Data del document
:   08-01-2019

Organisme emissor
:   Ajuntament d'Asp

Tipus de document
:   Anunci

Descriptors 

:   * Aspe
    * pla d'urbanisme
    * administració local

Informació pública de la versió inicial de la modificació número 26 del Pla general d'ordenació urbana per a la regulació dels paràmetres urbanístics que afecten les parcel·les d'ús d'equipament docent, així com de l'avaluació ambiental territorial. [2019/174]  
Mitjançant l'Acord del Ple de data 19 de desembre de 2018, se sotmet a informació pública la versió inicial de la modificació número 26 del Pla general d'ordenació urbana d'Aspe per a la regulació dels paràmetres urbanístics que afecten les parcel·les d'ús d'equipament docent, així com d'avaluació ambiental territorial, de conformitat amb l'Acord adoptat en data 4 de desembre de 2018 per la Comissió Ambiental i Territorial d'Aspe, i de conformitat amb l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, se sotmet a participació pública i consultes per termini de 45 dies a comptar des de l'endemà de la publicació del present anunci en el Diari Oficial de la Generalitat Valenciana.  
  
Durant aquest termini podrà ser examinat per qualsevol interessat en les dependències municipals i en la pàgina web www.aspe.es/area-y-departamento/territorio/ perquè es formulen les al·legacions que s'estimen pertinents.  
  
Aspe, 8 de gener de 2019.- L'alcaldessa presidenta: María José Villa Garis.